Sich hat vil ſchone erſloſſen
Sich hat vil ſchone erſloſſen·
dú liebe ſumerzit·
gen dē ſvͤſſen meiē·
ſtent offē froͤidē toꝛ·
vſ gruͤner bǒme bꝛoſſen·
ſo dꝛinget wider ſtrit·
blv̊t vil maniger leýen·
des iſt in niemā voꝛ·
meie hat die heide wol geſchoͤnet·
vn̄ dē walt mit ſange wohl betoͤnet·
ſo lebe ich ī ſendē vngemache·
Voꝛ mīnen ſchꝛikē ich mich·
tuchen als ein ente ſich·
die ſnelle valken iagent ī einē bache·

Do ich mich der wolgetanē·
mit dieneſt vnd̾want·
aller lande h̾re·
wande ich vō froͤiden ſin·
ich mag ir niht ânē·
mich twīgent irú bant·
ſi iſt mir al zeuerre·
dú liebú frowe min·
h̾re got wie g̾ne ich ſi geſehe·
vn̄ dc dc ī kurzer zit geſchehe·
Noch lebe ich ī ſendē vngemache·
Voꝛ mīnen ſchꝛikē ich mich·
tuchen als ein ente ſich·
die ſnelle valken iagent ī einē bache·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse